ส่วนที่ 1

ข้อมูลสรุป (Executive Summary)

บริษัท เมเจอร์ ซีนีเพล็กซ์ กรุ้ป จำกัด (มหาชน) (บริษัทฯ) ก่อตั้งขึ้นในปี 2537 โดยนายวิชา
พูลวรลักษณ์ เพื่อประกอบธุรกิจโรงภาพยนตร์เมเจอร์ ซีนีเพล็กซ์ (MAJOR CINEPLEX)
ด้วยการวางแนวธุรกิจให้เมเจอร์ ซีนีเพล็กซ์เป็น
“สุดยอดเมืองหนังระดับโลกและศูนย์รวมความบันเทิงสำหรับชีวิตคนรุ่นใหม่(The World’s Best
Cinema and lifestyle Entertainment Complex Provider)” ณ วันที่ 31 ธันวาคม
2550 บริษัทฯ มีบริษัทย่อยรวมทั้งสิ้น 19 บริษัท และบริษัทร่วม 6 บริษัท
ทำให้โครงสร้างธุรกิจของกลุ่มเมเจอร์ ซีนีเพล็กซ์ ขยายกว้างครอบคลุมธุรกิจโรงภาพยนตร์
ธุรกิจโบว์ลิ่ง คาราโอเกะและลานสเก็ตน้ำแข็ง ธุรกิจให้บริการสื่อโฆษณา
ธุรกิจให้บริการพื้นที่เช่าและบริการ ธุรกิจการจัดจำหน่ายภาพยนตร์ ธุรกิจศูนย์การค้าแบบเปิด และ
ธุรกิจสถานออกกำลังกายเพื่อความบันเทิง

ณ สิ้นปี 2550 บริษัทมีสาขารวมทั้งสิ้น 39 สาขา แบ่งเป็น ในเครือเมเจอร์ 27 สาขา
โดยแยกเป็นโรงภาพยนตร์ 27 สาขา ซึ่งตั้งอยู่ในเขตกรุงเทพและปริมณฑล 17 สาขา
และต่างจังหวัด 10 สาขา ในส่วนของโบว์ลิ่งและคาราโอเกะ 26 สาขา
และเป็นคาราโอเกะอย่างเดียว 3 สาขา ซึ่งตั้งอยู่ในเขตกรุงเทพและปริมณฑล 19 สาขา
และต่างจังหวัด 8 สาขา ด้วยจำนวนโรงภาพยนตร์ 206 โรง สามารถรองรับผู้ชมได้จำนวนสูงถึง
50,700 ที่นั่ง โบว์ลิ่ง 452 เลน และห้องคาราโอเกะ 331 ห้อง พื้นที่ให้เช่า 13,570
ตารางเมตร

ในเครืออีจีวี 10 สาขา โดยแยกเป็นโรงภาพยนตร์ 10 สาขา ซึ่งตั้งอยู่ในเขตกรุงเทพและปริมณฑล
8 สาขา และต่างจังหวัด 2 สาขา มีจำนวนโรงภาพยนตร์ 82 โรง
สามารถรองรับผู้ชมได้จำนวนสูงถึง 18,400 ที่นั่ง และ พื้นที่ให้เช่า 15,820 ตารางเมตร

ในเครือพารากอน ซีนีเพล็กซ์ 1 สาขา โดยมี จำนวนโรงภาพยนตร์ 15 โรง
และโรงภาพยนตร์สามมิติ “ไอแมกซ์” จำนวน 1 โรง สามารถรองรับผู้ชมได้จำนวนสูงถึง 4,600
ที่นั่ง โบว์ลิ่ง 38 เลน ห้องคาราโอเกะ 16 ห้อง พื้นที่ให้เช่า 100 ตารางเมตร

ในเครือเอสพละนาด ซีนีเพล็กซ์ 1 สาขา โดยมี จำนวนโรงภาพยนตร์ 12 โรง
สามารถรองรับผู้ชมได้จำนวนสูงถึง 2,800 ที่นั่ง โบว์ลิ่ง 22 เลน ห้องคาราโอเกะ 21 ห้อง
และลานสเก็ตน้ำแข็ง 1 ลาน

+----------------+----------+--------+----------+---------+---------+
|                | โร       | โบว์ลิ่ง  | ค        | สเ      | พ       |
|                | งภาพยนตร์ |        | าราโอเกะ | ก็ตน้ำแข็ง | ื้นที่ให้เช่า |
|                |          | (เลน)  |          |         |         |
|                | (โรง)    |        | (ห้อง)    | (ลาน)   | (ตาร    |
|                |          |        |          |         | างเมตร) |
+----------------+----------+--------+----------+---------+---------+
| เมเจอร์ ซีนีเพล็กซ์ | 206      | 452    | 331      | -       | 13,570  |
+----------------+----------+--------+----------+---------+---------+
| อีจีวี            | 82       | -      | -        | -       | 15,820  |
+----------------+----------+--------+----------+---------+---------+
| พารากอน        | 16       | 38     | 16       | -       | 100     |
| ซีนีเพล็กซ์        |          |        |          |         |         |
+----------------+----------+--------+----------+---------+---------+
| เอสพละนาด      | 12       | 22     | 21       | 1       | -       |
| ซีนีเพล็กซ์        |          |        |          |         |         |
+----------------+----------+--------+----------+---------+---------+
| รวม            | 316      | 512    | 368      | 1       | 29,490  |
+----------------+----------+--------+----------+---------+---------+

ในช่วงปี 2550 บริษัทได้ขยายธุรกิจเพื่อรองรับการเติบโตในอนาคต ดังนี้

-   เมื่อวันที่ 21 กุมภาพันธ์ พ.ศ. 2550 บริษัทได้รับโอนหุ้นสามัญของบริษัทร่วม คือ บริษัท
    เมเจอร์ ออนไลน์ จำกัด จำนวน 5,993 หุ้น โดยมีมูลค่าที่ตราไว้หุ้นละ 100 บาท
    คิดเป็นสัดส่วนร้อยละ 60 จากผู้ถือหุ้นอีกฝ่ายหนึ่งโดยไม่มีมูลค่า
    การรับโอนหุ้นดังกล่าวทำให้บริษัท ถือหุ้นทั้งหมดในบริษัท เมเจอร์ ออนไลน์ จำกัด จำนวน
    10,000 หุ้น บริษัทมีกำไรจากการรับโอนหุ้นดังกล่าวจำนวน 2.19 ล้านบาท และได้เปลี่ยนชื่อ
    บริษัท เมเจอร์ ออนไลน์ จำกัด เป็น บริษัท รัชโยธิน อเวนิว เมเนจเม้นท์ จำกัด

-   เมื่อวันที่ 26 กุมภาพันธ์ 2550 บริษัทได้ลงทุนในหุ้นสามัญของบริษัท รัชโยธิน อเวนิว จำกัด
    ซึ่งดำเนินธุรกิจให้เช่าพื้นที่ในรูปแบบ ไลฟ์สไตล์-มอลล์ คิดเป็นสัดส่วนการถือครองหุ้นร้อยละ
    50 ในบริษัทดังกล่าว เป็นมูลค่าเงินลงทุน 50 ล้านบาท
    โดยบริษัทถือว่าบริษัทดังกล่าวเป็นบริษัทร่วมเนื่องจากมีข้อตกลงกับผู้ถือหุ้น อีกฝ่ายหนึ่ง ได้แก่
    บริษัท สยามฟิวเจอร์ ดีเวลอปเมนท์ จำกัด (มหาชน) ซึ่งเป็นบริษัทร่วมอีกแห่งหนึ่งของบริษัท
    โดยตามข้อตกลง บริษัท สยามฟิวเจอร์ ดีเวล-อปเมนท์ จำกัด (มหาชน)
    จะเป็นผู้บริหารการดำเนินธุรกิจในบริษัทดังกล่าว และจะรวมงบการเงินของ บริษัท รัช-โยธิน
    อเวนิว จำกัด ในการจัดทำงบการเงินรวมของบริษัท สยามฟิวเจอร์ ดีเวลอปเมนท์ จำกัด
    (มหาชน)

-   เมื่อวันที่ 12 มีนาคม พ.ศ. 2550 บริษัทได้จำหน่ายเงินลงทุนทั้งหมดในหุ้นสามัญของบริษัท
    รัชโยธิน อเวนิว เมเนจเม้นท์ จำกัด (เดิมชื่อ บริษัท เมเจอร์ ออนไลน์ จำกัด) จำนวน
    9,993 หุ้นให้แก่บริษัท รัชโยธิน อเวนิว จำกัด เป็นจำนวนเงินทั้งสิ้น 1 ล้านบาท
    โดยมีผลขาดทุนจากการขายเงินลงทุนดังกล่าวจำนวน 2.62 ล้านบาท และ 1.59 ล้านบาท
    ในงบการเงินรวมและงบการเงินเฉพาะบริษัท ตามลำดับ

-   เมื่อวันที่ 8 มิถุนายน 2550 บริษัทได้ซื้อหุ้นสามัญในบริษัท ไทยทิคเก็ตมาสเตอร์.คอม จำกัด
    ในสัดส่วนร้อยละ 40 ที่ราคา 31.20 ล้านบาท บริษัท ไทยทิคเก็ตมาสเตอร์.คอม จำกัด
    ประกอบธุรกิจในการเป็นตัวแทนจัดจำหน่ายตั๋ว บัตรเข้าชมการแสดงและคอนเสิร์ต ณ ปัจจุบัน
    บริษัท ไทยทิคเก็ตมาสเตอร์.คอม จำกัด ได้เปลี่ยนชื่อเป็นบริษัท ไทยทิคเก็ตเมเจอร์ จำกัด

-   เมื่อวันที่ 12 มิถุนายน 2550 บริษัท เมเจอร์ ซีนีเพล็กซ์ กรุ้ป จำกัด (มหาชน)
    โดยบริษัทย่อยของบริษัท
    ได้ดำเนินการจดทะเบียนโอนอสังหาริมทรัพย์พร้อมส่วนควบและอุปกรณ์ที่เกี่ยวข้อง
    และ/หรือให้เช่าสิทธิการเช่า และ/หรือโอนสิทธิการเช่าอสังหาริมทรัพย์ ณ กรมที่ดิน
    รวมถึงการขายอุปกรณ์สาธารณูปโภค ของโครงการเมเจอร์ ซีนีเพล็กซ์ รัชโยธิน และ
    โครงการเมเจอร์ ซีนีเพล็กซ์ รังสิต ให้แก่กองทุนรวมอสังหาริมทรัพย์ เมเจอร์ ซีนีเพล็กซ์
    ไลฟ์สไตล์ ในวันที่ 27 มิถุนายน 2550
    ซึ่งสำนักงานคณะกรรมการกำกับหลักทรัพย์และตลาดหลักทรัพย์ได้รับจดทะเบียนกองทรัพย์สินเป็นกองทุนรวมอสังหาริมทรัพย์
    จำนวนเงินทุนโครงการ 2,300 ล้านบาท เมื่อวันที่ 26 มิถุนายน 2550 ตามมาตรา 124
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    ซึ่งบริษัทย่อยได้จำหน่ายทรัพย์สินเป็นเงินทั้งสิ้น 1,802.67 ล้านบาท
    และได้รับเงินสุทธิหลังหักภาษีเงินได้นิติบุคคลหัก ณ ที่จ่าย เป็นจำนวนเงิน 1,740.73
    ล้านบาท

-   เมื่อวันที่ 27 มิถุนายน พ.ศ. 2550 บริษัทได้ลงทุนในกองทุนรวมอสังหาริมทรัพย์เมเจอร์
    ซีนีเพล็กซ์ ไลฟ์สไตล์ ในสัดส่วนร้อยละ 33
    ของหน่วยลงทุนที่ออกและเสนอขายทั้งหมดของกองทุน รวมเป็นจำนวนเงินทั้งสิ้น 759 ล้านบาท
    กองทุนรวมดังกล่าวมีวัตถุประสงค์ในการนำเงินที่ได้จากการระดมทุนมาลงทุนโดยการซื้อ เช่า
    และ/หรือเช่าช่วงอสังหาริมทรัพย์ โดยอสังหาริมทรัพย์ที่กองทุนรวมจะลงทุนนั้น ได้แก่
    สิทธิการเช่าที่ดินและอาคารโครงการเมเจอร์รัชโยธินและรังสิต
    ซึ่งเป็นอสังหาริมทรัพย์ของบริษัท รัชโยธินเรียลตี้ จำกัด บริษัท รัชโยธิน แมเนจเมนท์ จำกัด
    บริษัท รัชโยธิน ซีนีม่า จำกัด บริษัท เมเจอร์ ซีนีเพล็กซ์ พร็อพเพอร์ตี้ จำกัด และบริษัท
    เมเจอร์ ซีนีเพล็กซ์ เซอร์วิส จำกัด ซึ่งเป็นบริษัทย่อยของบริษัท

-   เมื่อวันที่ 11 กรกฏาคม พ.ศ. 2550 บริษัทได้เปิดสาขาแจ้งวัฒนะ
    ในส่วนของการให้บริการโรงภาพยนตร์จำนวน 4 โรง
    ทั้งนี้ได้เปิดให้บริการโบว์ลิ่งและห้องคาราโอเกะไปก่อนหน้าเมื่อเดือนสิงหาคม 2549

-   เมื่อวันที่ 9 สิงหาคม พ.ศ. 2550 บริษัทได้เปิดสาขาพัทยา ให้บริการโรงภาพยนตร์จำนวน 8
    โรง โบว์ลิ่ง 22 เลน และห้องคาราโอเกะ 9 ห้อง

-   เมื่อวันที่ 30 ตุลาคม 2550 บริษัทได้ลงทุนเพิ่มใน บริษัท แปซิฟิค มาร์เก็ตติ้ง แอนด์
    เอ็นเตอร์เทน เม้นท์ กรุ๊ป จำกัด (PMEG) ซึ่งเป็นบริษัทย่อยของบริษัท
    โดยทุนจดทะเบียนปัจจุบัน 15 ล้านบาท จำนวนหุ้น สามัญ 1.5 ล้านหุ้น มูลค่าหุ้นละ 10 บาท
    บริษัทถือหุ้นสามัญจำนวน 1,199,996 หุ้น คิดเป็นมูลค่า 11,999,960 บาท คิดเป็นร้อยละ
    80 เพิ่มทุนจดทะเบียนเป็น 100 ล้านบาท โดยเสนอขายหุ้นเพิ่มทุนให้แก่บริษัทเป็นจำนวน เงิน
    85 ล้านบาท คิดเป็นจำนวนหุ้นสามัญ 8.5 ล้านหุ้น มูลค่าหุ้นละ 10.00 บาท
    ทำให้สัดส่วนการถือหุ้นของบริษํทใน PMEG เปลี่ยนแปลงจากเดิมร้อยละ 79.99
    เพิ่มเป็นร้อยละ 96.99

-   เมื่อวันที่ 30 ตุลาคม 2550 บริษัทได้มีมติให้จำหน่ายหุ้นของบริษัท เอ็ม พิคเจอร์ส จำกัด
    (MP) ที่บริษัทถืออยู่จำนวน 799,993 หุ้น คิดเป็นสัดส่วนร้อยละ 79.99
    ของจำนวนหุ้นทั้งหมดของ MP ให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน)
    (ทราฟฟิกคอร์นเนอร์) มูลค่ารวมของสิ่งตอบแทนที่บริษัทจะได้รับเท่ากับ 256 ล้านบาท
    โดยในกรณีที่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (TRAF)
    ชำระด้วยหุ้นสามัญใหม่เพิ่มทุนของ TRAF และ/หรือเป็นเงินสดนั้น
    จำนวนหุ้นสามัญใหม่เพิ่มทุนที่ออกให้แก่บริษัทและผู้ถือหุ้นรายอื่นของ MP (รวมเรียกว่าผู้ขาย)
    เพื่อชำระค่าซื้อหุ้นในการเข้าทำรายการครั้งนี้ต้องทำให้ผู้ขายมีสัดส่วนการถือหุ้นใน TRAF
    ภายหลังการเข้าทำรายการไม่น้อยกว่าร้อยละ 51 และไม่เกินร้อยละ 59

-   เมื่อวันที่ 11 ตุลาคม พ.ศ. 2550 บริษัทได้เปิดสาขาชลบุรี ให้บริการโรงภาพยนตร์จำนวน 4
    โรง โบว์ลิ่ง 10 เลน และห้องคาราโอเกะ 8 ห้อง

-   เมื่อวันที่ 14 พฤศจิกายน 2550 บริษัทได้ลงทุนเพิ่มในบริษัท แคลิฟอร์เนีย ว้าว เอ็กซ์พีเรียนซ์
    จํากัด (มหาชน) ("CAWOW") ซึ่งบริษัทถือหุ้นสามัญอยู่จำนวน 73.5 ล้านหุ้น
    หรือคิดเป็นสัดส่วนร้อยละ 36.75 โดย อ้างถึงสารสนเทศที่ทาง CAWOW
    แจ้งต่อตลาดหลักทรัพย์แห่งประเทศไทย เรื่องการจัดสรรหุ้นเพิ่มทุน
    โดยจัดสรรให้สิทธิในการซื้อหุ้นเพิ่มทุนแก่ผู้ถือหุ้นเดิม ในอัตราส่วน 2 หุ้นเดิม ต่อ 1 หุ้นใหม่
    ราคาขายหุ้น ละ 1.50 บาท ดังนั้นเพื่อคงสัดส่วนการลงทุนใน CAWOW
    คณะกรรมการบริษัทมีมติอนุมัติให้ใช้สิทธิใน การซื้อหุ้นเพิ่มทุนจำนวน 36.75 ล้านหุ้น
    (คำนวณตามเงื่อนไขการใช้สิทธิ) คิดเป็นเงินลงทุน 55.125 ล้านบาท

-   เมื่อวันที่ 7 ธันวาคม พ.ศ. 2550 บริษัทได้เปิดสาขากระบี่ ให้บริการโรงภาพยนตร์ จำนวน
    4 โรง

-   เมื่อวันที่ 4 กุมภาพันธ์ พ.ศ. 2551
    บริษัทได้ตกลงทำรายการจำหน่ายเงินลงทุนทั้งหมดในหุ้นสามัญของบริษัท เอ็ม พิคเจอร์ส จำกัด
    จำนวน 799,993 หุ้นให้แก่บริษัท ทราฟฟิกคอร์นเนอร์โฮลดิ้งส์ จำกัด (มหาชน) (TRAF)
    ในราคาที่เสนอขายหุ้นละ 320 บาท เป็นจำนวนเงินทั้งสิ้น 256 ล้านบาท นอกจากนี้
    บริษัทได้ตกลงซื้อหุ้นสามัญของ TRAF จำนวน 146,920,114 หุ้นในราคาหุ้นละ 1.84 บาท
    เป็นจำนวนเงินทั้งสิ้น 270.3 ล้านบาท โดยมีสัดส่วนการถือหุ้นร้อยละ 40.81
    ของทุนจดทะเบียนของ TRAF